
Baconschi: Este important ca PDL să fie susținut de România care lucrează, nu de România care 
cerșește. 


Teodor Baconschi, prim-vicepreședinte al PDL, a declarat 
ROMÂ =^ sâmbătă la Piteşti că, pentru victoria în alegerile din 2012, 


Ministerul Afat Externe 


este important ca PDL să se poziționeze pe eşicherul 
politic ca principal partid de centru dreapta” și să fie 
susținut de „România care lucrează, nu de România care 
cerșește”. 


„În comisiile de specialitate se reflectă ataşamentul nostru 
față de meritocrație, față de competenţă, precum și 
dorinţa noastră de a ne deschide către societatea civilă. În 
aceste condiţii, nu intră militanţi de tip clasic, ci mai cu 
seamă competenţe, personalități locale ale vieții academice din diferite ramuri profesionale”, a 
declarat Baconschi. 


Oficialul a adăugat că este extrem de importantă victoria anul viitor. „Să fim cât mai aproape de aceşti 
oameni, în dialog nesimulat și permanent cu ei, să le preluăm agenda și în acelaşi timp să ne 
poziționăm pe eşicherul politic ca principal partid de centru dreapta, partid popular în ambele sensuri 
ale cuvântului, doctrinar şi în același timp susținut de România care lucrează, nu de România care 
cerşeşte”, a declarat Baconschi. 


Baconschi a spus că postul de ministru de Externe rămâne în coaliția PDL. „Aș face cu titlu ceva mai 
puţin sobru o ultimă remarcă, în pofida faptului că în ultimele zile sau săptămâni au intrat pe uşa din 
dos, pe piața media, tot felul de ipoteze de lucru, ţin să vă anunţ, cu modestie și onoare totodată, că 
postul de ministru de Externe îi aparține, în coaliția noastră, PDL-ului și este ocupat de cel pe care la 
congresul ultim al partidului l-aţi ales ca prim-vicepreşedinte”, a spus Baconschi. 

